b"\n_START_ARTICLE_\nConfit\n_START_SECTION_\nVarietats\n_START_PARAGRAPH_\nLes poblacions de Casinos i Alcoi s\xc3\xb3n els centres m\xc3\xa9s importants productors de confit comptant amb una tradicional manufactura.\n_START_SECTION_\nEls Confits de Casinos\n_START_PARAGRAPH_\nA Casinos se celebra cada \xc3\xbaltim cap de setmana de novembre la Fira del Dol\xc3\xa7 Artes\xc3\xa0, Confits i Torrons de Casinos, de gran popularitat a nivell valenci\xc3\xa0 per la qualitat dels seus productes. La tipologia dels confits de Casinos \xc3\xa9s variada, des de l'elaboraci\xc3\xb3 dels confits tradicionals d'ametlla i sucre fins a les de diferents tipus de xocolates. _NEWLINE_La hist\xc3\xb2ria de la introducci\xc3\xb3 en Casinos de l'elaboraci\xc3\xb3 artesanal de confits i torrons s'inicia en 1881 amb l'arribada del gallec Manuel Jarr\xc3\xadn i la seva esposa Carmen Murgui (natural de la poblaci\xc3\xb3). Despr\xc3\xa9s de l'establiment de la ind\xc3\xbastria confitera i torronera de Casinos, les cases dels Mestres Artesans van passar a situar-se en l'Avinguda de Val\xc3\xa8ncia de la localitat (enclavament on passava la carretera que uneix Val\xc3\xa8ncia amb Adem\xc3\xbas i l'Arag\xc3\xb3 i que \xc3\xa9s el punt d'entrada a la comarca d'Els Serrans) amb objectiu d'incrementar les vendes i donar a con\xc3\xa8ixer els seus productes. En l'actualitat, la producci\xc3\xb3 artesanal de confits i torrons \xc3\xa9s l'emblema de la poblaci\xc3\xb3."